08/03/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
IV concurso de viñetas “Pola igualdade real”. Bases da edición, ano 2013

ANUNCIO IV CONCURSO DE VIÑETAS “POLA IGUALDADE REAL” BASES DA EDICIÓN, ANO 2013 PREÁMBULO Considérase necesario o apoio institucional para alcanzar a igualdade real de oportunidades entre mulleres e homes na sociedade, xa que é unha responsabilidade compartida da cidadanía traballar conxuntamente para lograla. Por este motivo e co gallo da conmemoración, un ano máis, do 8 de marzo, “Día da Muller” ou “Día da Muller Traballadora”, dende a Deputación Provincial da Coruña quérese xerar conciencia na mocidade, xa que é o motor do cambio e do futuro, e fomentar a súa participación nunha actividade de sensibilización que convocase por cuarto ano consecutivo: IV edición de concurso de viñetas baixo o título “Pola igualdade real”, adicado este ano ao empoderamento das mulleres no medio rural. BASES PRIMEIRA.–Obxecto. O obxecto do certame é empregar a viñeta ou tira de viñeta (máximo 6 viñetas) para reflexionar sobre a importancia de visibilizar o papel da muller no medio rural, fomentar o seu empoderamento, liderado e participación social en igualdade de oportunidades entre mulleres e homes. SEGUNDA.–Participantes. Poderán participar todas as persoas físicas con idades comprendidas entre 12 e 18 anos, de calquera nacionalidade, que se presenten individualmente ou en grupo. Cada participante/s só poderá presentar unha única obra orixinal e inédita escrita en galego e non premiada con anterioridade. TERCEIRA.–Temática. O premio concederase á viñeta que no marco da conmemoración do 8 de marzo como o Día da Muller pretenda reflexionar e sensibilizar sobre: – Visibilización do rol das mulleres no medio rural. Reflexión sobre o traballo produtivo adicado en especial medida ás explotacións agro-gandeiras versus o traballo reprodutivo relativo ao coidado dos/as nenos/as, persoas maiores e/ou persoas dependentes. – Contribución das mulleres no medio rural ao desenvolvemento económico, social, cultural e ambiental, así como reflexionar sobre a achega das mulleres no rural á modernización e revitalización do medio rural incorporando boas prácticas responsables co ambiente e a creación de novas oportunidades económicas e sociais. – Estereotipos de xénero no desenvolvemento das profesións no rural. O traballo da muller no medio rural non pode entenderse como complemento do masculino. – Empoderamento, liderado, participación social das mulleres no medio rural – Importante labor como portadoras e transmisoras de coñecementos e valores. Os textos empregados deberán respectar os principios da lexislación vixente en políticas de igualdade de xénero e prevención da violencia de xénero. CUARTA.–Formato. A viñeta poderá presentarse en formato, como mínimo DIN A5 e como máximo en DIN A4. A historia poderá estar composta por unha viñeta ou por un máximo de 6 viñetas cun fío condutor. Poderá empregarse técnica libre. A execución do traballo poderá ser manual ou dixital. A obra presentarase en soporte físico papel. A obra non poderá ir asinada co nome. O idioma empregado será o galego. QUINTA.–Premio. Outorgarase primeiro, segundo e terceiro premio. – O primeiro premio consistirá nun IPAD e unha colección de cómics. – O segundo e terceiro premio consistirá nunha tablet e unha colección de cómics. As persoas premiadas poderán recibir na entrega un recordo da súa participación no concurso. A Deputación resérvase o dereito a facer uso das obras, cedéndolle a autora ou autor os dereitos para que a Deputación poida empregala para calquera campaña de sensibilización e información das actividades da Deputación da Coruña relacionadas co fomento da igualdade de xénero. SEXTA.–Prazo e forma de presentación dos traballos. Prazo: o prazo de admisión de obras ábrese o día seguinte á publicación das presentes bases no BOP e péchase o 8 de abril de 2013 ás 23.55 h. Forma de presentación: os traballos entregaranse nun sobre pechado no seu exterior (1) indicarase IV concurso de viñetas “Pola igualdade real” e un pseudónimo como identificador do traballo. Dentro deste sobre irá o traballo e un sobre pechado (2) co pseudónimo no exterior, e no seu interior a folla de aceptación dos compromisos e autorización de datos da carácter persoal (anexo 1) cos datos requiridos. As candidaturas presentaranse no Rexistro Xeral da Deputación Provincial da Coruña, Avda. Alférez Provisional, 2, 15006 A Coruña, ou no indicado no art. 38.4 da Lei 30/1992, do 26 novembro, RXPAC, indicando no exterior do sobre: IV concurso de viñetas “Pola igualdade real”, Deputación da Coruña. SÉTIMA.–Composición e actuación do xurado. O xurado estará presidido polo Sr. presidente da Deputación ou persoa na que delegue e formarán parte del a deputada da área de Benestar Social, Políticas de Igualdade de Xénero, e Normalización Lingüística, a técnica de igualdade e políticas públicas da Deputación provincial, persoal da área de Benestar Social na Sección de Servizos Sociais e unha persoa de recoñecido prestixio no eido do deseño gráfico. Actuará como secretario o da Corporación ou persoa funcionaria en quen se delegue. Esta será a persoa encargada de abrir o sobre (2) da obra que resulte finalista. O xurado actuará en pleno, será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 22 a 27 da Lei 30/92 do 26 de novembro. A deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio, e a súa proposta será obxecto de resolución da Presidencia desta Deputación, que é o órgano competente para resolver o premio. OITAVA. –Prazos de concesión e entrega dos premios A concesión do premio decidirase antes do 26 de abril de 2013, e darase a coñecer a través dos distintos medios de comunicación. A entrega de premios celebrarase nas dependencias da Deputación e avisaranse as persoas gañadoras cunha semana de antelación. NOVENA. –Non se devolverán os traballos presentados e non premiados. A partir do día seguinte á concesión do xurado dos traballos premiados os outros poderán ser destruídos. DÉCIMA. –A participación nesta convocatoria supón a total aceptación destas bases. A Coruña, 6 de marzo de 2013. O presidente O secretario Diego Calvo Pouso José Luís Almau Supervía IV CONCURSO DE VIÑETAS “POLA IGUALDADE REAL” BASES DA EDICIÓN, ANO 2013 FOLLA DE ACEPTACIÓN DOS COMPROMISOS DA CONVOCATORIA DATOS DA PERSOA PARTICIPANTE Outros datos: • Achégase fotocopia do DNI • A participación nesta convocatoria supón a total aceptación das bases, cedéndolle os dereitos para que a Deputación poida empregar o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero. Lugar e data __________________________ (sinatura da persoa participante) ------------------------------------------------------------------------------------------------------------------------------- Autorización para a publicación dos datos persoais* e cesión de imaxe das persoas participantes menores de idade no concurso de VIÑETAS “POLA IGUALDADE REAL” actividade no marco da conmemoración do 8 de marzo “Día da Muller” 2013. Don/dona., con DNI. como pai/nai ou titor/a do/a menor. autorizo á Deputación da Coruña ao emprego dos datos de carácter persoal e imaxes para fins de difusión e publicidade que se considere conveniente no marco do fomento da igualdade de xénero.” _______,_____ de __________ de 2013. Asinado (pai, nai, titor/a legal) * Segundo o disposto no artigo 18 da Constitución, Lei 1/1982, do 5 de maio, sobre o dereito ao honor, a intimidade persoal e a propia imaxe e a Lei 15/1999, do 13 de decembro, sobre a protección de datos de carácter persoal. * Este documento engadirase no sobre pechado (2) depositado no interior do sobre (1) que contén o traballo. O presidente O secretario Diego Calvo Pouso José Luís Almau Supervía